नई दिल्‍ली : भारतीय जनता पार्टी (बीजेपी) ने रविवार को राजस्‍थान विधानसभा चुनाव के लिए अपने उम्‍मीदवारों की पहली लिस्‍ट जारी कर दी है. इसमें पार्टी ने 131 उम्‍मीदवारों के नाम का ऐलान किया है. इन नामों पर गौर करें तो इस बार बीजेपी ने राजस्‍थान चुनाव के लिए हिंदुत्‍व कार्ड खेला है. क्‍योंकि 131 उम्‍मीदवारों की इस पहली सूची में एक भी नाम मुस्लिम नहीं है. यहां तक कि बीजेपी ने राज्‍य की मुख्‍यमंत्री वसुंधरा राजे के सबसे करीबी मंत्री यूनुस खान को भी टिकट नहीं दिया है.